CELEX: 62009TA0297
Language: el
Date: 2015-03-25 00:00:00
Title: Υπόθεση T-297/09: Απόφαση του Γενικού Δικαστηρίου της 25ης Μαρτίου 2015 — Ευρωπαϊκή Δυναμική κατά ΕΟΑΑ (Δημόσιες συμβάσεις παροχής υπηρεσιών — Διαδικασία διαγωνισμού — Παροχή υπηρεσιών πληροφορικής — Κατάταξη υποψηφίου στη δεύτερη ή στην τρίτη θέση στο πλαίσιο κατά στάδια διαδικασίας — Υποχρέωση αιτιολογήσεως — Πρόδηλη πλάνη εκτιμήσεως — Εξωσυμβατική ευθύνη)

11.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/21
            
         Απόφαση του Γενικού Δικαστηρίου της 25ης Μαρτίου 2015 — Ευρωπαϊκή Δυναμική κατά ΕΟΑΑ
   (Υπόθεση T-297/09) (1)
   
   ((Δημόσιες συμβάσεις παροχής υπηρεσιών - Διαδικασία διαγωνισμού - Παροχή υπηρεσιών πληροφορικής - Κατάταξη υποψηφίου στη δεύτερη ή στην τρίτη θέση στο πλαίσιο κατά στάδια διαδικασίας - Υποχρέωση αιτιολογήσεως - Πρόδηλη πλάνη εκτιμήσεως - Εξωσυμβατική ευθύνη))
   (2015/C 155/23)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: Ν. Κορογιαννάκης και Μ. Δερμιτζάκης)
   
      Καθού-εναγόμενος: Ευρωπαϊκός Οργανισμός Ασφάλειας της Αεροπορίας (ΕΟΑΑ) (εκπρόσωπος: F. Kämpfe, επικουρούμενος από τον J. Stuyck, δικηγόρο)
   
      Αντικείμενο
   
   Αφενός, αίτημα ακυρώσεως των αποφάσεων του ΕΟΑΑ περί κατατάξεως των προσφορών της προσφεύγουσας-ενάγουσας στη δεύτερη ή στην τρίτη θέση βάσει του μηχανισμού της κατά στάδια διαδικασίας, στο πλαίσιο του διαγωνισμού ΕΟΑΑ.2009.OP.02 για «υπηρεσίες ΤΕΠ» στον τομέα των τεχνολογιών πληροφορίας και επικοινωνίας (ΕΕ 2009/S 22-030588), και, αφετέρου, αίτημα αποζημιώσεως για την αποκατάσταση της ζημίας την οποία διατείνεται ότι υπέστη η προσφεύγουσα-ενάγουσα λόγω της διαδικασίας συνάψεως της επίμαχης δημοσίας συμβάσεως.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του Ευρωπαϊκού Οργανισμού Ασφάλειας της Αεροπορίας (ΕΟΑΑ), της 6ης Ιουλίου 2009, με την οποία η προσφορά που υπέβαλε η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ κατετάγη στην τρίτη θέση, στο πλαίσιο του μηχανισμού της κατά στάδια διαδικασίας, όσον αφορά την παρτίδα αριθ. 2 (εφαρμογές πελάτη-διακομιστή, ανάπτυξη και συντήρηση) του διαγωνισμού ΕΟΑΑ.2009.OP.02.
            
         
               2)
            
            
               Ακυρώνει την απόφαση του ΕΟΑΑ, της 10ης Ιουλίου 2009, με την οποία η προσφορά που υπέβαλε η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ κατετάγη στη δεύτερη θέση, στο πλαίσιο του μηχανισμού της κατά στάδια διαδικασίας, όσον αφορά την παρτίδα αριθ. 3 (διαχείριση συστημάτων, βάσεων δεδομένων και δικτύων) του διαγωνισμού ΕΟΑΑ.2009.OP.02.
            
         
               3)
            
            
               Ακυρώνει την απόφαση του ΕΟΑΑ, της 14ης Ιουλίου 2009, με την οποία η προσφορά που υπέβαλε η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ κατετάγη στη δεύτερη θέση, στο πλαίσιο του μηχανισμού της κατά στάδια διαδικασίας, όσον αφορά την παρτίδα αριθ. 5 [διαχείριση «περιεχομένου επιχειρήσεων» (ECM), διαχείριση αρχείων επιχειρήσεων και υλοποίηση της διαχειρίσεως εγγράφων (περιλαμβανομένης της συντηρήσεως και της παροχής βοήθειας)] του διαγωνισμού ΕΟΑΑ.2009.OP.02.
            
         
               4)
            
            
               Απορρίπτει την προσφυγή-αγωγή κατά τα λοιπά.
            
         
               5)
            
            
               Η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ φέρει το 25 % των εξόδων της και το 25 % των εξόδων στα οποία υποβλήθηκε ο ΕΟΑΑ, ο οποίος φέρει το 75 % των εξόδων του και το 75 % των εξόδων στα οποία υποβλήθηκε η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ.
            
         
      (1)  EE C 233 της 26.9.2009.